Pinus cembra

Al firm, dito anca cenbaro (nome sientifego Pinus cembra), al ze an albaro senprevert a foje a ghi del genere Pinus che al viu te le Alpi. Al so legn al ze pregià e al gnen doperà in modo particolar par far sculture. El xe el unego pin a 5 aghi che cres spontaneo in Eoropa.

 Portamento 
El xe on albaro che el pol gner alt infin a 25 metri, anca se de sołito no el pasa via i 15, co ła chioma cilindrico-conica. El xe na spese che ła viu tanti ani.

 Scorsa 
La scorsa la ze bisastra, fina e slissa co segn de rasa te le part dovene, te le parti vece la ze rugosa e la se screpolea in plache co fessure ross scure.

 Foje 
Le ze aghiformi e le ze binade in maset da 5, le ze longhe 5–8 cm, de color scur su el lato par sora e bisastro su quel par sot.

 Panoce 
Le panoce le se inmaduriss da zugno a lujo e le ze longhe in mèdia 4–7 cm.

 I fjor mastci i ze rossi disponesti a stciapade in sima a i ran.

Le panoce le chei intiere e no le se vers. Le siess le gnen deliberade da la asion dei animai (par es.: Nucifraga caryocatactes). Le siess, de solito ciamade pinoli, le ga an rivestiment dur e legnoss.

 Legn 
Al firm al cress a pianpianet, e par sto tanto al svilupa an legn dur, ma insieme anca sensa venadura (afermasion che va vista in senso strutural, no botanico!).
Par sti motivi al ze adato a scolpirlo par far lore e altri atresi, e in particolar modo maschee par serte manifestasion tradisionai de le zone de montagna.
Co el firm se pol far anca mobili da la durata incredibile, dal bon parfun de rasa e dal color su el ross.

 Difusion e habitat 
La ze na specie de montagna. La zona de difusion no la ze conessa e la conprende al arco alpin e do zone te i Balcani e in Europa central.
Al cress a partir da i 1200 metri de quota infin al limite superior dei bosch de conifere subalpini, catyando condision otimai tra i 1600 e i 2100 m de altitudine. A ga pì caro teren agri, ma al pol viver anca su substrati calcarei asidificadi o slavadi in superficie da la asion de la pioa. Al firm al pol far bosch missiadi co el pes e manco da spess co el laress o anca bosch puri.
In Veneto se el cata te le Dolomiti. De particolar inportansa al ze al bosch del Cansiljo, aonde che par sentener de ani al ga representà un dei pilastri de la economia dei Cinbri. No se sà se sie la đent che ga ciapà al nome da i alberi o i alberi da la đent.

 Usi 
 Al gnen doperà te i rinboschiment de protesion e te i interventi de ricupero anbiental e de consolidament de versanti. 
 Al gnen doperà serte olte te i parchi come ornamental, in particolar aonde che al clima al ze tenperà-fret.

 Diferense co specie che le ghe someja 
Al numero "5" de aghi al fa sì che se pode destinguer sto pin da quelaltri che se cata te le stesse zone. Te i parchi citadini solche al pin de la Himalaya e al pin strobo i ga maset de aghi del stesso numero, ma i ga panoce tanto pì longhe (15–30 cm) e i aghi stessi i ze pì longhi de 8–16 cm. Al ga le siess che le ghe someja a quele del pin mestech co el qual al pol esser confondest dificilmente parchè i ocupa aree diverse.

 Varda anca 
 muga
 Pinus pynaster
 Pinus sylvestris
 Abies alba
 Picea abies

 Bibliografia 


Categoria:Àlbare
Categoria:Gymnospermae